
Ehituslubade väljastamine

1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid ehitiste omanikelt ehituslubade väljastamise taotlused koos seadusega ettenähtud korras kooskõlastatud ehitusprojektide ja riigilõivu maksekorraldustega. Esitatud dokumentides ehitusseaduse §24 toodud ehitusloa väljastamise keeldumise põhjused puuduvad. Seega, ehitusloa väljastamiseks takistusi ei ole ning ehitistele võib väljastada ehitusload.
2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1. Pimeaia ja Pimeaia tn 1 kinnistutel Bastionide Victoria ja Honor vahelise kurtiini rekonstrueerimiseks;
3.2. Pimeaia kinnistul bastioni Victoria rekonstrueerimiseks;
3.3. Hariduse tn 2, Pimeaia tänava ja Pimeaia kinnistutel elektrimaakaabelliini ehitamiseks;
3.4. Pimeaia, Pimeaia tn 1, Sadama tee, sadama tee 2, Jõe tänava lõigu 2 kinnistutel bastioni Victoria ning bastionide Victoria ja Honor vahelise kurtiini territooriumide haljastamiseks ja heakorrastamiseks;
3.5. Sepa tänava, Pimeaia tänava ja Pimeaia kinnistutel veetorustiku ehitamiseks;
3.6. Pimeaias ja Pimeaia tänaval kanalisatsioonitorustiku ehitamiseks;

3.7. Kastani tn 14 aiamaja püstitamiseks.
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

